Kiskőrös Város Önkormányzata Képviselő-testületének
az Önkormányzat által adományozható elismerésekről szóló 25/2004. (IX.30.) önkormányzati rendelet módosításáról szóló ……./2025. (    ) önkormányzati rendeletéhez

Általános indokolás

Kiskőrös Város Önkormányzata Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény felhatalmazása alapján megalkotta az Önkormányzat által által adományozható elismerésekről szóló 25/2004. (IX.30.) önkormányzati rendeletet (továbbiakban: Rendelet). 

A rendeletben kerültek meghatározásra többek között az Önkormányzat által adományozható kitüntetések és díjak, valamint elismerések az alábbiak szerint.

· „Kiskőrös Város Díszpolgára” cím
· „Kiskőrösért” díj 
· Szakmai kitüntető díjak
· „Kiskőrösért emléklap”
· „Kiskőrös Város Szolgálatáért” emléklap
· „Év sportolója” plakett

A Rendelet 2. §-nak értelmében
„(1) „Kiskőrös Város Díszpolgára” cím adományozható a város, az ország fejlődésének, érdekeinek előmozdításában, illetve a nemzetközi életben kifejtett kimagasló tevékenységért.

(2) A „Kiskőrös Város Díszpolgára” feliratú a város címerét ábrázoló plakett és díszoklevél átadására általában a március 15-én tartandó ünnepségen kerül sor, de indokolt esetben a Képviselő-testület az adományozásról szóló határozatában más időpontot is megjelölhet.”   

Tekintettel arra, hogy a „Kiskőrös Város Díszpolgára” cím a város, az ország fejlődésének, érdekeinek előmozdításában, illetve a nemzetközi életben kifejtett kimagasló tevékenységért adományozható, javaslom, hogy elismeréssel járó plaketten és díszoklevélen kívül, a cím birtokosa a jövőben egy a város címerével ellátott arany emlékgyűrűt is kapjon, a cím rangjához méltóan.

A rendelet-tervezet részletes indokolása:

Az 1. §-hoz

A „Kiskőrös Város Díszpolgára” címmel járó emléktárgyakat tartalmazza ez a szakasz.

Ezek a város címerét ábrázoló plakett, a város címerével ellátott arany emlékgyűrű és díszoklevél.


A 2. §-hoz

Hatályba léptető rendelkezéseket tartalmaz ez a szakasz.
